CELEX: 62020CN0583
Language: el
Date: 2020-11-06 00:00:00
Title: Υπόθεση C-583/20: Αίτηση προδικαστικής αποφάσεως την οποία υπέβαλε το Kúria (Ουγγαρία) στις 6 Νοεμβρίου 2020 — EuroChem Agro Hungary Kft. κατά Nemzeti Adó- és Vámhivatal Fellebbviteli Igazgatósága

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/28
            
         
      Αίτηση προδικαστικής αποφάσεως την οποία υπέβαλε το Kúria (Ουγγαρία) στις 6 Νοεμβρίου 2020 — EuroChem Agro Hungary Kft. κατά Nemzeti Adó- és Vámhivatal Fellebbviteli Igazgatósága
      (Υπόθεση C-583/20)
      (2021/C 28/44)
      Γλώσσα διαδικασίας: η ουγγρική
      
         Αιτούν δικαστήριο
      
      Kúria
      
         Διάδικοι στην υπόθεση της κύριας δίκης
      
      
         Προσφεύγουσα: EuroChem Agro Hungary Kft.
      
         Καθής: Nemzeti Adó- és Vámhivatal Fellebbviteli Igazgatósága
      
         Προδικαστικά ερωτήματα
      
      
                  1)
               
               
                  Έχει το άρθρο 273 της οδηγίας ΦΠΑ (1) την έννοια ότι σύστημα κυρώσεων το οποίο, όσον αφορά τους φορολογουμένους που έχουν χαρακτηρισθεί ως φορολογούμενοι «υψηλού κινδύνου», δεν επιτρέπει, σε περίπτωση ήσσονος σημασίας παραβάσεως σχετικής με το Elektronikus Közúti Áruforgalom Ellenőrző Rendszer (EKAER) (σύστημα ηλεκτρονικού ελέγχου της οδικής κυκλοφορίας εμπορευμάτων), ούτε την επιβολή προστίμου κατώτερου του 30 % επί του 40 % της αξίας των μεταφερόμενων εμπορευμάτων ούτε και τη διαγραφή του προστίμου, υπερβαίνει τα όρια της ευχέρειας που παρέχει στα κράτη μέλη η ως άνω διάταξη;
               
            
                  2)
               
               
                  Έχει το άρθρο 273 της οδηγίας ΦΠΑ την έννοια ότι χρηματική κύρωση αντίστοιχου ύψους βαίνει (κατά τρόπο δυσανάλογο) πέραν του αναγκαίου μέτρου για την επίτευξη του σκοπού της εισπράξεως του φόρου και της καταπολεμήσεως της φοροδιαφυγής, τον οποίο επιδιώκει το άρθρο αυτό;
               
            
                  3)
               
               
                  Έχει το άρθρο 26, παράγραφος 2, της Συνθήκης για τη Λειτουργία της Ευρωπαϊκής Ένωσης (ΣΛΕΕ) την έννοια ότι το σύστημα κυρώσεων το οποίο ισχύει όσον αφορά τους φορολογουμένους υψηλού κινδύνου παρακωλύει την πραγμάτωση της αρχής της ελεύθερης κυκλοφορίας των εμπορευμάτων, των προσώπων, των υπηρεσιών και των κεφαλαίων;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ. 1).